Éyɔŋ wǎtɔbɔ a tə́bə́le bidí m̀fǎŋ mod, o tóan bəbə̂ é dzóm é tə́lə́ wā ósū. 2Fudígi okəŋ êngɔŋ dzóe, ngə́ ó nə mod ndɔg ! 3Tə wakómbo mim̀bəmbə bídí bíé á məmaná bí nə̄ bídí byásui ngul á sí. 4O bə́ tūg nyɔ́l dzoe nə́ ó bi[1] akúmá tɔ ǹtsogán bēn, dzoégē dɔ́ tsog. 5O ngə́ngə́lə́ ó bəbə́gə dɔ́ ai mís lə́ dzáŋ yǎ, amú lávôl yoě məfǎb, á yə́lə́ á habag anə́ ndoe á yōb étēde. 6Tə wadí bīdí bí mod mvol, tə wakómbo bidí bíé, 7amú a bələ́ bə̄bə̂ miǹtsogán á ńnə̄m étē, énye a dzó ai wa nâ: "Dzáág, nyáág ! Ákə̄ kwí ǹnə́m wóé ó sə́ kig ai wa ngǎm. 8Ǒ ndəm mǎn dī, ǒ ngayó, amvóé dóe ásə á ńtɔ̄á hə á zəzə. 9Tə wakɔ́bɔ á mə̄lɔ́ mə́ ákúd mod a yi byandǐ fəg yǎ bībúg bíe. 10Tə watyé bəyomó mə́kɔ́g yā á ńnyie sí, tə wanyían á məfúb mə́ bān nyūī; 11amú ǹkun wabán á nə ngul abuí, énye ǎ yi kál ádzō dábán á nyɔ́l dzoe. 12Fudígi ǹló wóe ákōmdó bávə́ wā, yáígi məlɔ́ á bībúg bí fəg.